**ตัวอย่างของเอกสารเพื่อการปฏิบัติตามกฎหมายคุ้มครองข้อมูลส่วนบุคคล**

**สำหรับธุรกิจประกันวินาศภัย**

แบบ ข้อความ หรือสัญญาเหล่านี้ เป็นเพียงตัวอย่างที่เตรียมขึ้นเพื่อเป็นแนวทางในการจัดเตรียมของบริษัท ซึ่งการนำไปใช้จะต้องได้รับการตรวจสอบ และตรวจทานโดยหน่วยงานต่างๆ ของบริษัท โดยเฉพาะอย่างยิ่งหน่วยงานที่กำกับดูแลด้านกฎหมาย กฎระเบียบ และด้านการปกป้องข้อมูลส่วนบุคคล เพื่อปรับแก้ หรือเพิ่มเติม ข้อความเพื่อให้เหมาะสมกับการดำเนินธุรกิจของแต่ละบริษัทต่อไป

**ตัวอย่างแบบความยินยอมสำหรับการดำเนินกิจกรรมทางการตลาด**

Version [ระบุ Version หรือวันที่อ้างอิง]

**แบบความยินยอม**

**การประมวลผลข้อมูลส่วนบุคคลเพื่อวัตถุประสงค์ในการเสนอผลิตภัณฑ์**

เพื่อเป็นการให้ข้อมูลแก่ท่านเกี่ยวกับผลิตภัณฑ์และบริการของ[ชื่อบริษัทฯ] (“บริษัท”) และบริษัทในเครือหรือบริษัทในกลุ่มบริษัท [ชื่อบริษัทฯ] (“**กลุ่มบริษัท**”) (เรียกรวมกันว่า “เรา” “พวกเรา” “ของเรา”) บริษัทจำต้องใช้ข้อมูลส่วนบุคคลของท่าน ได้แก่ ชื่อ นามสกุล อายุ เพศ ที่อยู่อีเมล ที่อยู่ หมายเลขโทรศัพท์ และข้อมูลส่วนบุคคลอื่นใด ดังระบุในนโยบายคุ้มครองข้อมูลส่วนบุคคลของเรา [แทรกลิงก์นโยบายคุ้มครองข้อมูลส่วนบุคคล หากเป็นการขอความยินยอมทางอิเล็กทรอนิกส์] เพื่อใช้ในการดำเนินการส่งเนื้อหาเกี่ยวกับการส่งเสริมการขาย และการสื่อสารการตลาดทางตรงเกี่ยวกับผลิตภัณฑ์ และบริการของเรา คำแนะนำและข้อมูลในเรื่องต่าง ๆ ซึ่งรวมถึงการประกันภัย โปรแกรมให้รางวัล การให้ผลประโยชน์สำหรับการเป็นลูกค้าที่มีความภักดีต่อแบรนด์ การให้สิทธิพิเศษ กิจกรรมการกุศล กิจกรรมที่ไม่หวังผลกำไร และการจัดกิจกรรมทางการตลาด การประกวด จับฉลากชิงโชค งานอีเว้นท์ และการแข่งขันต่าง ๆ ที่ท่านอาจสนใจ โดยเราอาจต้องเปิดเผยข้อมูลส่วนบุคคลของท่านให้แก่บุคลากร และคู่ค้าของเราซึ่งเกี่ยวข้องกับการดำเนินกิจกรรมทางการตลาด และการกิจกรรมอื่น ๆ ที่เกี่ยวข้อง เพื่อที่บริษัท และบุคคลดังกล่าวสามารถดำเนินการจัดกิจกรรมทางการตลาด และมอบสิทธิพิเศษต่าง ๆ แก่ท่านได้

ทั้งนี้ การประมวลผลข้อมูลส่วนบุคคลของท่านจะเป็นไปตามนโยบายคุ้มครองข้อมูลส่วนบุคคลของบริษัท [ตามแนบ หรือตามลิงก์]

หากท่านไม่ต้องการรับการสื่อสาร หรือข่าวสาร รวมทั้งสิทธิประโยชน์ใด ๆ เกี่ยวกับผลิตภัณฑ์หรือบริการของเรา ท่านอาจขอเพิกถอนความยินยอมไม่ว่าในเวลาใดก็ตาม (แจ้งผลกระทบในกรณีเพิกถอนความยินยอม) โดยติดต่อมาที่บริษัทตามรายละเอียดด้านล่าง หรือ Unsubscribe จากข้อความทางอีเมล หรือ SMS

 [ระบุชื่อบริษัท]

ที่อยู่: [ที่อยู่สำนักงานใหญ่บริษัทฯ]

ช่องทางการติดต่อ: [เบอร์โทรศัพท์ หรืออีเมล และเวลาทำการ]

 การที่ท่าน [คลิก] หรือ[ลงลายมือชื่อ] ด้านล่างนี้ เป็นการที่ท่านรับทราบและให้ความยินยอมในการประมวลผลข้อมูลส่วนบุคคลของท่านเพื่อให้บริษัทดำเนินการตามที่ระบุในแบบความยินยอมนี้

ลงชื่อ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ วันที่